Ir-reliġjon u r-raġuni rari jimxu flimkien, inqas u inqas imxew flimkien fl-aħħar xhur malli faqqgħet il-kwistjoni tad-divorzju f'Malta. Pero' qalb il-kakofonija ta' paroli, ministri jaraw il-Madonna tibki, theddid bl-Infern, it-terremoti ta' Anġelik, ilpup u briganti, purċissjonijiet tas-salvazzjoni, billboards kontra billboards etċ etc etċ, qalb dan kollu, sibna 4 qassisin li tkellmu b'ton li jinftiehem fis-sena 2011 u mhux fl-1961. Tkellmu b'saqajhom ma' l-art u forsi qalgħu tumakka minn taħt ukoll talli għamlu dan għaliex il-Knisja mhix istituzzjoni demokratika bid-dritt ta' l-espressjoni mnaqqax fil-ġebel. Aħna tal-Mazzun ġbarna ftit il-kliem ta' dawn l-4 qassisin li fil-fehma tagħna tkellmu bis-sens. Ma jfissirx li naqblu magħhom imma għallinqas l-ebda wieħed minnhom ma jsemmi l-Infern, Madonni jibku, lpup u briganti jew ġiegħel nies joħorġu bi protesta mill-knisja. (Ma' kull isem hemm link għat-test sħiħ ta' dak li qalu). Fit-tieni parti imbagħad se nġibu l-kwotazzjonijiet totalment kontra l-ispirtu ta' kif tkellmu dawn il-qassisin. Dun Charles Vella ta' Kana "Ghal Gesù, iz-zwieg hu haga qaddisa. Mhuwiex sempliciment kuntratt bejn ir-ragel u l-familja tal-mara. Ghalkemm Gesù ma jaghti ebda dritt zejjed lill-mara aktar milli kienet taghti l-ligi Lhudija ta' zmienu―nghidu ahna, id-dritt tad-divorzju―xorta wahda jqis iz-zwieg bhala ghaqda mbierka minn Alla. Id-divorzju li kien jaccetta Gesù ma kienx inehhi l-qdusija taz-zwieg jew l-importanza mill-aktar kbira tal-ghaqda konjugali fis-socjetà. Id-divorzju legali hu element sfortunat u ta' niket f'dan il-qasam. Ma jitqiesx bhala t-tkissir taz-zwieg, imma bhala l-konferma tat-tkassir tieghu. Fl-ahhar mill-ahhar, iz-zwieg dejjem jitkisser minhabba d-dnub u d-dghufija umana. " Bhala Lhudi nisrani, San Pawl kien jaccetta d-divorzju wkoll. Fl-Ittra lill-Efesin (5:22-33) huwa jinsisti fuq il-qdusija u s-siwi enormi taz-zwieg u jasal biex iqabbilhom mal-ghaqda bejn Kristu u l-Knisja tieghu. San Pawl isostni li, ghalkemm zwieg bhal dan ikun jghodd, jekk tinqala' sitwazzjoni ta' impossibbiltà ta' "ghajxien fis-sliem" bejn il-koppja, iz-zwieg ghandu jinhall. "Ghax Alla sejjhilkom biex tghixu fis-sliem," isostni San Pawl (7:15). L-impossibbiltà ta' kuntentizza fiz-zwieg jidher li hi bazi bizzejjed biex San Pawl jestendi jew iwessa' l-interpretazzjoni dejjqa ta' Gesù ghal kazijiet ohrajn li ma jidhirx li Gesù kien jinkludihom fil-perspettiva tieghu taz-zwieg u d-divorzju. Il-Knisja Ortodossa u l-bicca l-kbira tal-Knejjes Protestanti jaccettaw id-divorzju wkoll. Dawn huma insara veri u proprji, bi tradizzjoni nisranija relevanti u rispettabbli u li lkoll kemm huma jemmnu fil-qdusija u l-pre-eminenza taz-zwieg, tas-sagrament matrimonjali u l-familja. Jidher li hemm erba' konkluzjonijiet li nistghu naghmlu dwar il-hsieb, it-taghlim u l-prattika ta' Gesù, li huma dawn: Gesù kien jaccetta wkoll id-divorzju. Gesù kien jaccetta d-divorjzu biss f'kaz li l-mara ma tistax tohrog tqila u/jew meta l-mara tinqabad f'adulterju, incest, lesbjanizmu, bestjalità, prostituzzjoni u/jew xi att sesswali illecitu iehor Gesù kien jaccetta li, f'dawn il-kazijiet, id-divorzju mhuwiex ta' bilfors, imma biss jekk irid ir-ragel.
Iż-Żewġt Uċuħ tal-Knisja Kattolika Maltija : il-Wiċċ Modern